*Amikor Jézus körültekintett és látta, hogy nagy sokaság közeledik hozzá, így szólt Fülöpnek: „Honnan vegyünk kenyeret, hogy ezek ehessenek?”*

 (Jn6,5)

Jézus leült a hegyen, látta a sokaságot jönni. Nem hatódott meg a látványtól elámulva, hogy ilyen fontos személy is Ő. A sokaság Jézus számára egy újabb lehetőség volt az Atya munkájának bemutatására. Nem Ő saját maga volt a fontos, hanem hogy az emberek meglássák Isten dicsőségét!

Ez a helyzet nem csak a tömeg, de a tanítványok számára is hordozta a természetfeletti lehetőségét. Jézus kérdése kihívás volt a természetes értelem számára. Sokan jönnek és Jézus mindenkit meg akar vendégelni.

Jézus mindenki számára az életet adó kenyér akar lenni! A történetben csak fizikai táplálékról van szó, de Jézus a kereszt által mindenki számára életadó Kenyérré lett. *Vadon Gyula*